Les associacions d'Alaquàs es comprometen a treballar els reptes de futur per a construir un nou model associatiu
13/03/2015

# Les associacions d'Alaquàs es comprometen a treballar els reptes de futur per a construir un nou model associatiu

*   13/03/2015
*   [Imprimir](#)
*   Compartir
*    https://www.alaquas.org/documento.asp?id\_do=14841

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14841%2F0&title=Ajuntament%20d%27Alaqu%C3%A0s.%20Premsa.Les%20associacions%20d%27Alaqu%C3%A0s%20es%20comprometen%20a%20treballar%20els%20reptes%20de%20futur%20per%20a%20construir%20un%20nou%20model%20associatiu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14841/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/14841/13032015img_4025_Form_4.jpg)](https://www.alaquas.org/ficheros/documentos/2015/2/14841/13032015img_4025_Form_10.jpg "<a href='https://www.alaquas.org/ficheros/documentos/2015/2/14841/13032015img_4025_Form_10.jpg' target=_blank><i class='fa fa-external-link' aria-hidden='true'></i>.Les associacions d'Alaquàs es comprometen a treballar els reptes de futur per a construir un nou model associatiu</a>")

Una trentena d'associacions es reuneixen al Castell d'Alaquàs per repassar les novetats legislatives i treballar en la posada en marxa d'iniciatives per afrontar els nous reptes de futur

El Castell d’Alaquàs va acollir el passat dijous 5 de desembre una Jornada d’Associacions organitzada per l’Ajuntament d’Alaquàs i la Fundació Horta Sud per tal de treballar en la posada en marxa d’iniciatives i accions que permeten a les entitats afrontar els nous reptes de futur.

La jornada va estar inaugurada per l’Alcaldessa d’Alaquàs, Elvira García Campos, qui va agrair a les més de trenta associacions participants la seua assistència i els va animar “a continuar comprometent-se i treballant en el foment de l’associacionisme tant a Alaquàs com a la comarca com una garantia de futur i per poder afrontar els nous reptes”.

Al llarg de la jornada es va fer un repàs de les novetats legislatives així com de totes les obligacions fiscals a les que estan sotmeses totes les entitats. Es va aprofundir a més en la situació actual de les associacions d’Alaquàs i es van realitzar propostes per tal de continuar millorant i fomentant el seu treball. D’entre aquestes propostes, tots els i les presents van coincidir en treballar en la renovació d’idees i projectes així com en obrir les associacions a la ciutadania per tal d’incrementar la participació i poder fomentar així valors com la solidaritat, la democràcia i la transparència.

Les associacions van destacar també com a part fonamental del seu treball la millora de la comunicació, fent visible el seu valor i la seua funció social.

Aquesta Jornada d’Associacions forma part d’un pla de treball molt més ample posat en marxa per l’Ajuntament d’Alaquàs i la Fundació Horta Sud per tal de promocionar el moviment associatiu i oferir eines i documentació bàsica per als seus associats.